শনি ত্রয়োদশীতে অমৃত সিদ্ধি যোগ, আজ কী আছে কোন রাশির ভাগ্যে জানুন …

বৈদিক পঞ্জিকা অনুসারে আজ পৌষ শুক্লা দ্বাদশী তিথি। সকাল ৮টা ২১ মিনিট পর্যন্ত দ্বাদশী তিথি থাকবে, তারপর শুরু হবে ত্রয়োদশী তিথি। এই দিনে রয়েছে শুক্লা যোগ ও ব্রহ্মা যোগ। পাশাপাশি, আজ রোহিনী নক্ষত্র থাকবে দুপুর ১২টা ২৯ মিনিট পর্যন্ত, তারপর মৃগশিরা নক্ষত্রের প্রভাব থাকবে। শনিবার হওয়ায় আজকের দিনটি শনি দেবের পুজো করার বিশেষ তাৎপর্য বহন করে। শুভ যোগগুলোর প্রভাবে কিছু রাশির জাতকরা ভালো সময় কাটাবেন, অন্যদিকে কেউ কেউ সমস্যার সম্মুখীন হতে পারেন (Today’s horoscope) ।

মেষ রাশি: আজ আর্থিক লাভের সম্ভাবনা থাকলেও মানসিক অশান্তি ভোগাতে পারে। বন্ধুর সঙ্গে মনোমালিন্য বা সম্পর্ক ছিন্ন হওয়ার আশঙ্কা। মায়ের স্বাস্থ্যের অবনতি চিন্তার কারণ হতে পারে। বিষাক্ত প্রাণী থেকে সাবধান থাকুন। ঠান্ডা লেগে শ্বাসকষ্ট হতে পারে।

বৃষ রাশি:চাকরি প্রার্থীদের জন্য আজকের দিনটি শুভ। বহুদিনের প্রচেষ্টায় কাঙ্ক্ষিত কাজ পেতে পারেন। তবে ভাইয়ের সঙ্গে সম্পর্কের অবনতি হতে পারে। ব্যবসায় ঝুঁকি না নেওয়াই ভালো। দাম্পত্য জীবনে ভুল বোঝাবুঝি হতে পারে।

মিথুন রাশি: গোপন শত্রুর কারণে আজ সমস্যায় পড়তে পারেন। ভবিষ্যৎ পরিকল্পনা সবার সঙ্গে শেয়ার করবেন না। শরীর খারাপ থাকতে পারে। চর্মরোগ বা রক্তপাতের সম্ভাবনা রয়েছে। কারও কাছে টাকা ধার দেওয়া বা নেওয়া থেকে বিরত থাকুন।

কর্কট রাশি: শারীরিক অসুস্থতার জন্য দিনটি বিব্রতকর হতে পারে। সন্তানের পড়াশোনা নিয়ে চিন্তিত থাকবেন। হঠকারী সিদ্ধান্ত এড়িয়ে চলুন। আয় ভালো হলেও তরলজাত দ্রব্যের ব্যবসায়ীদের জন্য দিনটি শুভ নয়।

সিংহ রাশি:বাড়ি মেরামত বা নির্মাণে অতিরিক্ত খরচ হতে পারে। প্রেম নিবেদনের জন্য দিনটি উপযুক্ত। প্রিয়জনের কাছে মনের কথা জানাতে পারেন। বন্ধুদের জন্য অতিরিক্ত ব্যয় হতে পারে।

কন্যা রাশি: ভাই বা বোনের কারণে ক্ষতির সম্ভাবনা। গৃহঋণ পাওয়ার দীর্ঘ প্রচেষ্টায় সফল হতে পারেন। অহেতুক বিবাদ এড়িয়ে চলুন। ব্যবসায় সুখবর আসতে পারে। পাওনা আদায়ে বাধা আসতে পারে।

আরও পড়ুন: ছুটন্ত বাইকে যুগলের রোম্যান্স, ভাইরাল ভিডিও

তুলা রাশি:বাক সংযম বজায় রাখুন। আত্মীয়দের সঙ্গে সম্পর্ক খারাপ হতে পারে। আয় বুঝে ব্যয় করুন। বাবার স্বাস্থ্যের অবনতি নিয়ে চিন্তা হতে পারে। কর্মক্ষেত্রে আইনি সমস্যায় পড়তে পারেন।

বৃশ্চিক রাশি:স্বাস্থ্য নিয়ে আজ সমস্যায় পড়তে পারেন। উত্তেজিত হয়ে কোনও সিদ্ধান্ত নেবেন না। ব্যবসা মোটের উপর ভালো যাবে। অধঃস্তন কর্মচারীর কারণে সমস্যার সম্ভাবনা। কারও কাছ থেকে টাকা ধার নেবেন না।

ধনু রাশি: খরচ বৃদ্ধি পাবে। মায়ের স্বাস্থ্যের অবনতি চিন্তার কারণ হতে পারে। বন্ধুর সাহায্য পাবেন। দাম্পত্য জীবনে সমস্যা হতে পারে। ভাইবোনের কাছ থেকে সুখবর আসতে পারে।

মকর রাশি: পাওনা টাকা আটকে যেতে পারে। বড় ভাই বা বোনের সমস্যায় বিব্রত হতে পারেন। আগুনজাত দ্রব্যের ব্যবসায় লাভের সম্ভাবনা। সন্তানের জন্য অতিরিক্ত অর্থ ব্যয় হতে পারে।

কুম্ভ রাশি: ভাগ্য আজ অনুকূলে থাকবে। পরিবার থেকে সুখবর পেতে পারেন। কর্মক্ষেত্রে শত্রুতার সম্ভাবনা। ইলেকট্রিক ও অগ্নিজাত দ্রব্য থেকে সাবধান। আয় বাড়ার যোগ আছে।

মীন রাশি: নতুন কাজ শুরু না করাই ভালো। বিশেষ প্রয়োজনে অর্থ ব্যয় হতে পারে। চোখের সমস্যায় কষ্ট পেতে পারেন। অংশীদারি ব্যবসায় লাভের সম্ভাবনা। পরিবারের সঙ্গে সময় ভালো কাটবে।

বিধিবদ্ধ সতর্কীকরণ: কোনও রাশির জাতক বা জাতিকার ভাগ্যে কী রয়েছে সেই সংক্রান্ত কোনও মতামত কলকাতা টিভি অনলাইনের নেই। কলকাতা টিভি অনলাইন জ্যোতিষ সম্পর্কিত কোনও সম্পাদকীয় / সম্পাদক-নিয়ন্ত্রিত তথ্য, পরামর্শ প্রদান করে না। প্রদত্ত পরামর্শ ও তথ্য প্রয়োগের আগে সংশ্লিষ্ট বিশেষজ্ঞের পরামর্শ নিন।